Праблема фінансавання ў кіно стаіць так востра, што, падобна, пасунула ў бок творчыя пытанні. Адной з найраспаўсюджаных формаў для кінематаграфістаў з’яўляецца ўдзел у пітчынгах — прэзентацыях з мэтай знаходжання інвестараў. Некалькі тыдняў таму на адным з найбуйнейшых еўрапейскіх кінафорумаў у грэчаскіх Салоніках удзельнічаў новы праект беларускага дакументаліста Настассі МІРАШНІЧЭНКА, рэжысёра студыі спецпраектаў Міжнароднай тэлерадыёкампаніі “Мір”.